**Бергәләп тәрбиялибез.**

Милләтебезне саклау, аның киләчәге булган мәктәпкәчә яшьтәге балаларга милли үзаң, тотрыклы интелектуаль, рухи һәм физик үсеш башлангычы бирергә тиешле татар балалар бакчаларын сан ьәм сыйфат ягыннан үстерү бурычы бертуктаусыз эзләнүләр, камиллеккә омтылу таләп итә.

Баланың шәхес булып формалашуы, әлбәттә, беренче чиратта гаилә тәрбиясенә бәйләнгән. Ата -ана -төп тәрбиячеләр. Ләкин, чын тәрбия берьяклы гына була алмый. Тәрбиянең төп асылы -балалар бакчасы белән гаиләнең бердәмлегендә. Мәктәпкәчә тәрбия учреждениесе гаилә белән хезмәттәшлек итеп, ярдәмләшеп эшләгәндә, балага бердәм таләпләр куелганда генә уңай нәтиҗәләргә ирешергә була.

Балачак - нәниләрнең үсү - тернәкләнү чоры гына түгел, ә кеше гомеренең башлангыч өлеше, шәхес буларак формалашу вакыты. Шуңа күрә безгә, педагогларга, әлеге чорда баланы, аның өчен зарур булган эшчәнлеккә - зикен, уен, хезмәт, физик культура, сәнгать эшчәнлегенә юнәлтә белү кирәк. Алай гына да түгел, һәртөрле эшчәнлеккә иҗат төсмерләре, иҗади күнекмәләр дә өстәлергә тиеш. Шуны онытмыйк: Балачакта бала киләчәктә яшәү өчен әзерлек чорын гына үтми, ә кеше буларак, шәхес буларак яши. Моның шулай икәнен аңлап эш итү балада, шәхестә аңлы ихтыяҗ тәрбияләүдә төп шартларның берсе булып тора.

Мәктәпкәчә яшьтәге баланың күп вакыты, тормышы, нигездә, гаиләдә һәм балалар бакчасында үтә. Аның өйдә әти - әнисеннән, әби - бабасыннан алган беренче тәэсирләрен, педагоглар, тәрбиячеләр дәвам иттерә.

Бу чорда педагогларның ьәм тәрбиячеләрнең төп игътибары балада нинди гадәтләр барлыкка килүенә, үз ихтияҗларын канәгатьләндерә алу-алмавына, әлеге очраларда аның үз -үзен тотышына, эмоциональ кичерешләренә юнәлгән булырга тиеш. Нәкъ менә шушы бик тә әһәмиятле күзәтүләр аша баланың үз - үзен тотышы белән идарә итеп, аның омтылышларын үстереп, аң-зиһенен көчәйтеп була.

Балада 3 яшьтән үз -үзләренә мөстәкыйль хезмәт күрсәтү күнекмәләре булдыру (киенгәндә, чишенгәндә, юынганда, ашаганда пөхтәлеккә өйрәтү).

Уен бүлмәсен тәртиптә тотарга күнектерү. Уен тәмамланганнан соң уенчыкларны урыннарына куярга гадәтләндерү. Бала күбрәк өлкәннәр булган бүлмәдә уйнарга ярата. Һәрдаим ярдәмгә, хуплауга мохтаҗ. Мисал өчен 3 яшьлек Алисә уенчыкларын җыярга теләми. Ул бүлмәне, уенчыкларны еламсырап тәртипкә китерә. Бу мәсьәләне уңай хәл итү өчен әнисе ярдәмгә килә:

Син, кызым, үзеңнең уенчыкларыңны җыеп куй, ә мин аш бүлмәсендә савыт - сабаны юам- ди аңа әнисе. Ләкин алдан ук килешенеп куябыз: барысыда чиста итеп, пөхтә итеп җыештырылган булырга тиеш. Эшне кайсыбыз беренче тәмамлар икән? Үзара ярышып эшләп карыйк әле.

Гаиләдә балага кечкенәдән үк никадәр күбрәк игътибар бирелсә, өлкәннәр белән алар арасындагы үзара мөнәсәбәттә шулкадәр җылырак булачак. Балага бервакыттада мактау сүзләрен кызганмаска кирәк. Кечкенә генә эш эшләсә дә аны зур итеп кабул итәргә, ә инде киреләнепторган вакытта аңа кычкырсмаска, орышмаска, ә киресенчә безне тәрбияләгән әби - бабай алымнарын кулланырга кирәк. Мисал өчен кечкенәләр группасында 18 бала тәрбияләнә, 18 ендә 18 характер. Ә мин берүзем. Менә мин аларга кайвакыт шул әби - бабай алымнарын, бер - берсенә уенчык бирмәгән очракта, сорамыйча өстәлдәге уенчыкларга тигәндә озын мыек үсә дип әйткәлим. Балалар аңа ышана да, ышанмый да. Ләкин ул тәрбия чарасы булып тора. Ә инде уенчыклар җыйганда, әйдәгез әле уенчыкларны җыеп куйыйк, алайса уенчыклар зурлар төркеменә чыгып китә, безгә уйнарга уенчыклар калмый, дип әйтәм.

Кечкенәләр төркеме балалары бик тырыш, тәртипле, булган балалар. Алар төрле шөгыльләрдә актив катнашалар, җыр - биюгә бик оста. Альбомнарын караганнан соң да күргәнсездер, Рәсем ясау, ябыштыру шөгыльләрендә балалар тырышып эшләргә тырышалар. Балалар бик теләп шигырьләр, әкиятләр сөйләргә, төрле төсләр белән буярга, аларның исемнәрен әйтә белергә, санарга, өчпочмак, түгәрәк, шакмак төшенчәләрен белергә өйрәнәбез. Балалардан сорасагыз, алар көндәлек өйрәнгән шөгыльләрен сезгә аңлатып, сөйләп бирә беләләрдер. Өйдә дә балаларга пластилин, рәсем ясарга, краскалар белән буярга, китаплар карарга бирергә кирәк. Ул балаларның зиьенен, хәтерен яхшырта.